Karagājiens uz Sakalu (1208)
Šis raksts ir par 1208. gada letu karagājienu uz Sakalu. Par citām jēdziena Karagājieni uz Sakalu nozīmēm skatīt nozīmju atdalīšanas lapu. 1208. gada karagājiens uz Sakalu notika pēc Beverīnas letgaļu aicinājuma, lai atriebtu ugauņu iebrukumu viņu zemē. Kristīto letgaļu karaspēks, kuru vadīja Sotekles Rūsiņš un Autīnes Varidots no Beverīnas pils devās uz Sakalas novadu un nogalināja neskaitāmu daudzumu tās iedzīvotāju, ieskaitot 300 vecāko un labiešu, gūstā ņemot vienīgi meitenes. Pēc krustnešu priekšlikuma uz gadu tika noslēgts pamiers starp igauņiem un kristītajiem letiem un līviem.